cyanic-selkie/wikianc huggingface dataset:
Eesti Tervishoiutöötajate Kutseliit
ETK kanti Äriregistrisse 1997.
Kalle Põder
Kalle Põder (sündinud 2. oktoobril 1949 Kanepis) on eesti sõudja ja spordiarst. 168 cm, 55 kg.
Peter Parler
pisi|Autoportree [[Svatý Víti katedraalis, u 1370–1379]] Peter Parler (ladina keeles Petrus de Gemunden in Suevia, tšehhi keeles Petr Parléř; 1330(?) Schwäbisch Gmünd – 13. juuli 1399 Praha) oli saksa arhitekt.
Kalle Põder
Ta on lõpetanud 1968. aastal Tartu 8. Keskkooli ja 1976. aastal Tartu Riikliku Ülikooli spordimeditsiini erialal.
Peter Parler
Tema tuntuimad tööd on Svatý Víti katedraal ja Karli sild Prahas, kus ta elas alates umbes 1356. aastast. Ta oli Praha linnaosa Nové Město peamine kavandaja. Tema loomingu hulgas on ka Nürnbergi Frauenkirche.
Kalle Põder
1980. aastast on ta töötanud Põhja-Eesti Regionaalhaiglas radioloogina ja üksuse juhina.
Peter Parler
Ta suri Prahas ning maeti Svatý Víti katedraali. Tema tööd jätkasid ta kaks poega.
Árni Magnússon
Árni Magnússon (13. november 1663 – 7. jaanuar 1730) oli Islandi õpetlane ja käsikirjade koguja.
Tema poolt kogutut säilitatakse tänapäeval nii Kopenhaagenis kui ka Islandil (temanimelise käsikirjade kollektsioonina).
Varasem elu
Árni sündis aastal 1663 Lääne-Islandil, Dalasýsla maakonnas Kvennabrekka asulas, kus tema isa Magnús Jónsson oli esialgu jutlustaja ja hiljem seadusemees (Sýslumaðr). Tema ema Guðrún Ketilsdóttir oli Hvammuri ülemdiakoni Ketill Jörundarsoni tütar. Teda kasvatasid tema vanavanemad ja ta onu. Olles saanud 17, astus ta Skálholtis asunud kirikukooli. Aastal 1683 läks ta koos oma isaga, kes oli osa kaubanduse alast lobitööd tegevast seltskonnast, Taani, et alustada õpinguid Kopenhaageni Ülikoolis. Sealt sai ta pärast kaks aastat kestnud õpinguid kraadi attestus theologiæ ning temast sai ka kuningliku antikvaari Thomas Bartholini assistent. Magnússon aitas tal ette valmistada teost "Antiquitates danicæ" ning ta kirjutas ümber, tõlkis ja annoteeris tuhandeid lehekülgi Islandiga seotud materjali.
Pärast õpinguid
Pärast Bartholini surma aastal 1690 sai Magnússonist raamatukoguhoidja ning Taani riigimehe Matthias Mothi, kuninga armukese Sophie Amalie Moth venna, sekretär. 1694. aasta lõpust 1696. aasta lõpuni viibis ta Saksamaal, et eelkõige hinnata raamatute kollektsioone, mida ülikoolile oli pakutud, kuid ta pikendas oma sealviibimist. Vahepeal aga määrati ta ilmselt tänu oma tööandjale ülikoolis professoriks, kuid kuna ta ei olnud kunagi midagi trükis avaldanud, andis ta ikka veel Leipzigis viibides välja köite mõnede Taani kroonikatega, mida ta oli Bartholini alluvuses töötades kopeerinud. Naastes Taani, jätkas ta tööd Mothi alluvuses, kuid aastal 1697 määrati ta ka Kuningliku Salaarhiivi (Det Kongelige Gehejmearkiv) sekretäriks. Aastal 1699 andis ta Mothi soovil anonüümselt välja ühe nõidusega seotud kohtuasja, kus Moth oli olnud kohtunikuks, kirjelduse ("Kort og sandfærdig Beretning om den vidtudraabte Besættelse udi Thisted").
Tagasi Islandil
Kuningas määras ta koos Páll Vídalíniga uurima olukorda Islandil ning see võttis aega kümme aastat: töö kestis 1702–1712 ja enamuse sellest ajast veetis Magnússon Islandil. Kopenhaagenisse naasis ta kaheks talveks – esimest korda selleks, et esitada kaubanduslikke ettepanekuid ning teisel käigul, mis oli seotud ühe kohtuasjaga, ta abiellus. Uurimuse lõpptulemuseks olid Islandi 1703. aasta rahvaloendus ja maade register "Jarðabók". Töö neist viimase kallal lõppes alles 1714 ning see tuli pärast Árni surma taani keelde tõlkida. Eeldati, et ta tõlgib selle ise, kuid see oli üks mitmest ametlikust ülesandest, mida ta eiras. Trükis anti see lõpuks välja 11 köites vahemikus 1911–1941
Kuid kuninga poolt seatud ülesanne oli väga lai ja sisaldas väävli kaevandamise võimalikkuse uurimist, kalapüügikohtade hindamist ja õigusemõistmise haldamist. Sellega kaasnes aga kaebusi õigusliku kuritarvitamise kohta ning kahe mehe järelepärimised kunagiste kohtuasjade kohta ajasid ametnikud vihale ja nemad omakorda kaebasid nende peale Kopenhaagenisse.
Kopenhaagen
Naastes 1713. aastal Kopenhaagenisse, kus ta viibis kogu oma järele jäänud eluaja, jätkas ta teenistust raamatukoguhoidjana, saades 1720. aastal arhiivi mitteametlikuks juhiks ja hiljem Ülikooli raamatukogu aseraamatukoguhoidjaks ning võimalik ka, et pearaamatukoguhoidjaks. Lisaks võttis ta ülikoolis käsile ka oma filosoofia ja Taani muinasesemete professuuri, mis oli talle määratud aastal 1701. Aastal 1721 määrati ta lisaks ka ajaloo- ja geograafiaprofessoriks. Sigurgeir Steingrímssoni teooria järgi kulutas ta enamuse oma ajast üliõpilaste juhendamisele raha eest ning ei pruukinud kunagi loenguid pidada.
Käsikirjade kogumine
Árni Magnússonil oli terve elu kirg käsikirjade (peamiselt Islandi, kuid ka muude Põhjamaade omade) kogumise vastu. On tõenäoline, et see sai alguse Bartholinist, kes käskis Magnússonil, kui too naasis aastal 1685 seoses isa surmaga ajutiselt Islandile, tuua sealt kaasa iga käsikiri, mille ta vähegi kätte sai ning saatis ta seejärel ka aastatel 1689–1690 Norrasse ja Lundi, et neid veelgi juurde koguda. Lisaks oli tema onu olnud kirjamees ja tema vanaisa Ketill Jörundsson väga viljakas ümberkirjutaja. Kui ta oma kogumist alustas, olid enamus tähtsamatest koodeksitest juba Islandilt ära viidud ja need olid leidnud koha kas Kopenhaagenis kuninglikus kogus või erinevates Skandinaavia riikides erakogudes. Alles aastal 1685 keelustas kuningas Bartholini ärgitusel Islandi käsikirjade müügi välismaalastele ning nende riigist välja viimise.
Kuid siiski oli kogumiseks küllalt järgi ning seda eriti Magnússonile, kes oli huvitatud ka tagasihoidlikest asjadest ning oli nõus millegi endale saamise nimel tegema kõike. Kui Bartholin suri, aitas Magnússon tema vennal valmistada raamatuid ja käsikirju müügiks ette ning kindlustas selle, et sai endale Islandiga seotud käsikirjad (sealhulgas olulise saagade kogu "Möðruvallabók"). Läbi oma sidemete Mothiga oli Magnússonil ka poliitilist mõju ning selle kasutamise eest sai ta edasi püüdlevatel islandlastelt raamatuid ja käsikirju. Kümne aasta jooksul, mil ta viibis kuninga soovil Islandil, oli tal kuninga kirja alusel ligipääs kõikidele Islandil leiduvatele käsikirjadele ning lisaks oli tal kaasas oma kollektsioon ja ta töötas selle kallal talviti. Kõik need materjalid ning ka uurimisega seotu jäi temast Islandile maha kui ta tagasi kutsuti ning saadeti hiljem, aastal 1721, talle järele. Mida ta ei suutnud endale saada, selle laenas ta ümber kirjutamiseks ja Kopenhaagenis töötas tema heaks mitu ümberkirjutajat. Tema kogust sai aegade jooksul suurim omataoline. Kahjuks aga põles tema maja 1728. aasta Kopenhaageni suures tulekahjus maha, kuid oma sõprade abiga suutis ta päästa enamuse käsikirjadest. Siiski läks midagi ka kaduma: sealhulgas pea kõik trükitud raamatud ja vähemalt üks unikaalne ese. Tema teenistuses olnud ümberkirjutaja Jón Ólafsson kirjutas hiljem ühe käsikirja mälu järgi üles, kuna nii käsikiri ise kui ka tema poolt sellest tehtud koopia hävinesid.
Talle andsid tema töödes nõu ning ka tema aitas meelsasti õpetlasi kõikjalt üle Euroopa. Eriti aitas ta Norra ajaloolast Þormóður Torfasoni kui viimane valmistus oma tööd avaldama ; nad olid esimest korda tutvunud siis kui Magnússon Bartholini ülesandel Norras käis. Raamatu "Íslendingabók" teine trükk, mis anti välja Oxfordis, on tegelikult põhiliselt Árni Magnússoni tõlge ja sisaldab tema kommentaare, kuigi toimetajana on märgitud Christen Worm. Magnússon salgas selle maha kui noorpõlve ürituse.
Magnússoni komme pedantselt allikatele viidata oli oma aja kohta tavatu ja ta pööras palju tähelepanu ka täpsusele.
Abielu ja surm
Árni abiellus aastal 1709 kuningliku sadulsepa lese Mette Jensdatter Fischeriga, kes oli temast 19 aastat vanem (teistel andmetel vaid 10 aastat vanem) ja heal järjel. Vaid mõni kuu pärast abiellumist läks ta tagasi Islandile, et jätkata oma tööd maade registriga ning kuni tema Kopenhaagenisse naasmiseni suhtlesid nad kirja teel.
Ta elas vaid veidi rohkem kui aasta pärast 1728. aasta tulekahju, sõltudes elukohtade leidmisel oma sõpradest ja kolides selle aja jooksul kolm korda. Järgnev talv oli karm ning kui Magnússon ühel päeval haigeks jäi, pidi ta teiste abi kasutama, et oma testamendile alla kirjutada. Ta suri järgmisel päeval vara ning ta maeti sel ajal jätkuvalt varemeis olnud Kopenhaageni katedraalis (Vor Frue Kirke). Ta naine suri sama aasta septembris ja maeti tema kõrvale.
Ta pärandas oma kollektsiooni riigile koos klausliga selle hooldamise ja Islandi üliõpilaste toetamise kohta. Kollektsioon moodustab temanimelise instituudi (Den Arnamagnæanske Samling) ja sellega seotud stipendiumite aluspõhja.
Pärand
Teda oli kujutatud praeguseks käibelt kõrvaldatud 100-kroonisel rahatähel.
Nobeli kirjandusauhinnaga pärjatud kirjaniku Halldór Kiljan Laxnessi romaanis "Islandi kell" ("Íslandsklukkan") esinev tegelane Arnas Arnæus põhineb Árni Magnússonil. Raamat räägib tapmissüüdistusest Jón Hreggviðssoni nimelise tegelase vastu, kelle süüdistus osaliselt Árni ja Vídalíni uurimistöö tulemusena lõpuks tühistatakse.
Ka Jules Verne'i raamatu "Reis maakera südamesse" tegelane Arne Saknussemm põhineb Magnússonil.
Kasahhi stepp
pisi|Stepp pealinnast [[Nur-Sultanist põhja jäävas Akmola oblastis]] Kasahhi stepp (kasahhi keeles Қазақ даласы; ka Ұлы дала 'Suur stepp'), mida tuntakse ka nimega Suur Dala, on Kasahstani põhjaosas ja sellega piirnevates Venemaa osades laiuv ökoregioon. See tohutu avatud rohtla kuulub palearktise parasvöötme rohtlate, savannide ja põõsastike bioomi. Kasahhi stepp laiub sellest lääne pool asuvast Ponto-Kaspia stepist kuni idas asuva Emini oru stepini, moodustades ühtlasi osa Euraasia stepist. Enne 19. sajandi keskpaika kutsuti seda kasahhide kohta ekslikult kasutusel olnud nime järgi Kirgiisi stepiks.
Iseloomustus
pisi|Ökoregiooni territoorium (lilla) Stepp ulatub Kaspia madalikust enam kui 2200 kilomeetrit itta ja Araali merest põhja suunas kuni Altai mäestikuni. Tegemist on maailma suurima stepipiirkonnaga, mille pindalaks hinnatakse 804 450 ruutkilomeetrit. Kasahhi stepp asub Euroopa ja Aasia ajaloolisest eraldusjoonest Uurali mäestikust lõunas. Suurt osa stepist peetakse poolkõrbeks, kuid lõuna pool läheb poolkõrb järk-järgult üle kõrbeks. Kui stepi edelaosas asub Turaani madalik, siis stepi ida- ja põhjapoolsemad osad on kõrgemad (üksikute eranditega).
Läänest ja loodest külgneb stepp Ponto-Kaspia stepiga. Stepist põhja ja kirdesse jääb Kasahhi metsastepp. See vahelduvate männimetsade ja rohumaadega ökoregioon moodustab Kasahhi stepi ja Siberi metsade vahelise üleminekutsooni.
Taimestik
Väheste sademete tõttu kasvab stepis vähe puid ja stepp koosneb peamiselt rohumaast ning suurtest liivastest piirkondadest. Tüüpiline taimestik hõlmab stepirohtu, puju ja aruheina.
Loomastik
Kasahstani steppides elavad muuhulgas järgmised loomad: saiga, siberi metskits, hunt, rebane, mäger, mongoolia liivahiir ja stepikilpkonn.
Inimasustus
pisi|250px|Kasahhi nomaadid Kasahhi stepi läänepoolne osa on väga hõredalt asustatud ja ruutkilomeetril elab kaks kuni kolm inimest. Üle tasandikke ida poole liikudes tõuseb asustustihedus nelja kuni seitsme inimeseni ruutkilomeetri kohta. Valdava osa piirkonna elanikest moodustavad kasahhid.
Venemaa rendib Kasahstanilt stepi lõunaosas asuvat umbes 7360 ruutkilomeetri suurust ala, millel asub maailma vanim kosmodroom – Baikonuri kosmodroom.
Popkultuuris
Kasahhi stepis võeti üles film "Tulpan", mis oli Kasahhi kandidaat 2010. aasta parima võõrkeelse filmi Oscarile.
E200
E200 võib tähistada:
Le Silence des Mosquées
Ajalugu
Grupp koosnes algselt kuuest lapsepõlvesõbrast, kes elasid samas naabruskonnas. Praegu koosneb ansambel neljast esialgsest lauljast ja kitarristist, kes liitus ansambliga hiljem. Nende esimesed albumid koosnesid a cappella 'dest. Viimasel plaadil saadab laulu kitarr.
Laßnitz bei Murau
thumb|Laßnitzi kihelkonnakirik
Laßnitz bei Murau oli vald Austrias Steiermargi liidumaal Murau ringkonnas. 2015. aastast on see Murau valla osa.
Laßnitz asub Murau ja Sankt Lambrechti vahel.
Rahukohtu tänav
pisi|Rahukohtu tänav Rahukohtu tänav on tänav Tallinna vanalinnas, Kesklinna linnaosas.
Rahukohtu tänav algab Kiriku platsilt ja lõppeb Toom-Rüütli tänavaga ristudes. Rahukohtu tänav on ligikaudu 150 m pikkune.
Ajalugu
Varem on tänav olnud Pansioni tänav (Pensionsgasse) seal 1855–1860. aastal asunud Toomkooli õpilaste pansionaadi järgi. Rahukohtu tänav Tallinnas on kandnud ajalooliselt nimetusi - saksa keeles Friedensgerichtsstraße, Friedensgerichtstraße; vene keeles Пансионная ул., Мировой переулок, Рахукохту, ул.
Rahukohtu tänav 1 hoonetekompleks koosneb mitmest eri perioodidel ehitatud hoonest. Neist kõige vanem on klindi serval paiknev hoone, mis tõenäoliselt oli oma praegusel kujul olemas juba 1683. aastal. 18. sajandil kasutati hoonet aidana, hiljem ehitati hoonesse korterid. Teised krundil paiknevad hooned on hilisemad. Kompleksi täiendati kuni 20. sajandini. Rahukohtu tänav 3 asuva hoone projekteeris Johann Caspahr Mohr Eestimaa kubermangu kohtuasutuste jaoks, pärast 1783. aastal Tallinna asehalduskonna moodustamist, kuid pärast asehalduskonna likvideerimist ja hooneehituse riikliku finantseerimise lõpetamist 1788. aastal jätkas krahv Jakob Pontus Stenbock hoone ehitust isiklikest vahenditest. Hoone valmis 1792. aastal ja sellest sai hoopis Hiiu-Suuremõisa mõisniku krahv Jakob Pontus Stenbocki Tallinna residents.
1855. aastal alustas elamus tööd Toomkooli pansionaat, mille järgi kutsuti ajutiselt ka kogu tänavat Pansioni tänavaks (saksa keeles Pensionsgasse). 1891. aastal võeti maja kasutusele Venemaa keisririigi (Tallinna-Haapsalu Rahukogu jt) ja seejärel Eesti Vabariigi ajal Tallinna-Haapsalu Rahukogu ja Tallinna ringkonnakohtu kohtuhoonena.
Ajavahemikul 27.06.1950 – 1989 oli tänava nimi Rahvakohtu tänav.
Eesti NSV ajal, 1950ndail aastail asus aga Rahvakohtu 3/5 hoones Tallinna Polütehnilise Instituudi keemia- ja mäeteaduskonna internaat ja 1955. aastast ENSV Kaubandusministeeriumi Õppekombinaat ning Eesti NSV Ülemkohus ning paar madalama astme kohtuasutust. 1987. aastani tegutsesid hoones Tallinna Linna Kalinini Rajooni Rahvakohus ja Tallinna Linna Oktoobri Rajooni Rahvakohus.
Rahukohtu tänav 4 asub 17. sajandi lõpust pärineva elamukompleks, mis kuulus 18.–20. sajandi alguseni Fockide aadlisuguvõsale. Hoonestus on ajaloo vältel kuulunud: Fockide, Pahlenite, Üxküllide ja Maydellide, Grünewaldtide suguvõsadele. Täna asub hooneansambli peahoones Iirimaa suursaadiku residents ja Iirimaa suursaatkond Tallinnas. Kõrvalhoones, Rahukohtu tänav 4-2 asub Hollandi suursaatkond.
Stolzalpe
thumb|Vaade Stolzalpele
Stolzalpe oli vald Austrias Steiermargi liidumaal Murau ringkonnas. 2015. aastast on see Murau valla osa.
San Saba
San Saba on linn USA-s Texase osariigi keskosas, San Saba maakonna halduskeskus ja suurim linn. Asub Austinist 145 kilomeetri (90 miili) kaugusel loodes ja Wacost 177 kilomeetri (110 miili) kaugusel edelas.
San Saba asutati 1854. aastal ja asula sai nime San Saba jõe järgi.
Esimene ajaleht Lääne-Texases oli San Saba County News, mille esimene number ilmus 1. jaanuaril 1873. Ajaleht jätkas ilmumist ka 20. sajandil, ja 1960 ühines ajalehega San Saba Star, mis asutati 1902.
San Sabas on sündinud filminäitleja Tommy Lee Jones ja geoloog Marion King Hubbert.
Rahvastik
2000. aasta rahvaloenduse andmetel oli San Saba linnas 2637 inimest, 1008 leibkonda ja 680 perekonda.
Rahvastiku tihedus oli 565,5 in/km².
Rassiline koosseis:
Shipgaz
Ajakirja tegi Svensk Sjöfarts Tidningi toimetus ning see oli edasiarendus sama toimetuse aastail 2001–2008 ilmunud ajakirjast Scandinavian Shipping Gazette. Nime sai ajakiri alates 2000. aastast toimetuse kasutuses olnud domeenilt, mis on lühend ingliskeelsest nimetusest shipping gazette. 2009. aastal ilmus kaheksa numbrit, 2010.–2012. aastal kuus veidi üle sajaleheküljelist ajakirjanumbrit. Lisaks iga päev kodulehel ilmunud uudistele said tellijad reedeti sama nädala uudised uudistemeilina. Erinevalt laiema temaatikaga eelkäijast Scandinavian Shipping Gazette'ist oli Shipgaz keskendunud ainevaldkonnale, mis võiks huvitada laevapersonali ja laevafirmasid. Kõiki Läänemere maid hõlmanud geograafiline haare taandus peamiselt Põhjamaadesse, toimetusel on püsikorrespondendid Soomes, Norras ja Taanis.
Triebendorf
thumb|Saar Muri jões Triebendorfi juures
Shipgaz
Shipgaz pani suurt rõhku fotodele ning igas numbris oli pildirohke mahukas reportaaž mõnelt laevasõidult, samuti persoonilugu mõne laevafirma juhtkonnaliikmest. Püsirubriigid olid samuti laeva- ja tehnikauudised, uue laeva põhjalikum tutvustus ning tähelepanuväärse ajaloolise laeva tutvustus. Need sisu- ja kujundusmuudatused on üle läinud toimetuse põhiväljaandesse Sjöfartstidningen.
Triebendorf
Triebendorf asub u. 6 km Muraust idas.
George Carlin
pisi|George Carlin (2008) George Carlin (õieti George Denis Patrick Carlin; 12. mai 1937 New York – 22. juuni 2008 Santa Monica) oli Ameerika Ühendriikide näitleja ja lavakoomik, kes võitis oma komöödiakogumike eest viis Grammy auhinda.
Tema viimane, kahekümnes album kandis nime "I Kinda Like It When a Lotta People Die" (ee k "Mulle natuke meeldib, kui paljud inimesed surevad") ning ilmus pärast tema surma 2016. aastal.
Carlin oli tuntud musta huumori ja poliitikat, ühiskonda, religiooni, psühholoogiat ja inglise keelt puudutavate vaadete poolest.
2013. aasta Eesti meistrivõistlused Kreeka-Rooma maadluses
Eesti meistriks tulid:
Tuulevaikus
pisi|Tuulevaikus. [[Kāne'ohe laht, Hawaii]] Tuulevaikus (inglise keeles calm, saksa keeles Windstille, vene keeles штиль) on vaikne tuuletu või väga nõrga tuulega ilm, mille korral tuule kiirus ei ületa 0,5 m/s. Beauforti skaala järgi vastab tuulevaikusele 0 palli ehk 0 bofoori.
Tavaliselt esineb tuulevaikus ekvaatori piirkonnas (ekvatoriaalne tuulevaikuse vöönd), talvel ka Aasia antitsüklonis.
John Woolman
John Woolman (19. oktoober 1720 – 7. oktoober 1772) oli kveekerite jutlustaja Ameerikas.
Üks esimesi aktiviste, kes hakkas süstemaatiliselt tegutsema orjanduse kaotamise suunas. 1743 alustas jalgsirännakute seeriat läbi New Jeresy, Marylandi, Rhode Islandi ja Pennsylvania osariigi, et propageerida orjanduse kaotamise ideed.
Rein Põlluste
Rein Põlluste (sündinud 8. detsembril 1946 Pärnus) on eesti sõudja.
Ta lõpetas aastal 1965 Pärnu 2. Keskkooli, õppis 1965–1967 Tallinna Polütehnilise Instituudi peenmehaanikateaduskonnas. Töötanud 1972–1991 Pärnu KEK-is töödejuhatajana, hiljem olnud OÜ Waldhof ehitusdirektor ja juhatuse liige.
Alustas sõudetreeninguid 1960 Evi Lepiku, Juhan Mitti ja Mihkel Leppiku juhendamisel.
Isiklikku
Abikaasa Lea Põlluste (varem Lea Tartu) (sündinud 1947) on võitnud kaheksapaadil 1967 NSV Liidu noortemeistrivõistlustel ja 1968 juunioride meistrivõistlustel pronksi ning tulnud 1966–68 Eesti meistriks. Poeg Paal P. (sündinud 1970) on sõudmises Eesti noortemeister (1986). Tütar Piia P. (sündinud 1971) on sõudmises 2-kordne Eesti meister (1987).
Ungari ülestõus
Ungari ülestõusu all võidakse mõelda
2021. aasta Talibani pealetung
2021. aasta Talibani pealetung on 1. mail 2021 alanud Talibani ja selle liitlaste pealetung Afganistani valitsuse ja selle liitlaste vastu. Pealetung algas Ameerika Ühendriikide vägede Afganistanist väljaviimisega.
Taliban vallutas pealetungi esimese kolme kuu jooksul märkimisväärse osa riigi maapiirkondadest, enda kontrolli alla võeti Afganistani 223 piirkonnast 73. Sellega isoleeriti linnapiirkonnad. Alates 6. augustist hakkas Taliban vallutama Afganistani linnu, 10. augustiks oli nende kontrolli all riigi 44 provintsikeskusest 32 ning 65% Afganistani pindalast.
Pealetung on märkimisväärne Talibani kontrolli all olevate alade laienemise ning nii riigisiseste kui rahvusvaheliste tagajärgede pärast. Ameerika Ühendriikide ametnikud hindasid 10. augustil, et pealinn Kabul langeb Talibani kätte 30 kuni 90 päeva jooksul. Viis päeva hiljem teatas Associated Press, et Taliban on jõudnud Kabuli ning ootab "võimu üleandmist".
Il-Widna
Il-Widna (malta keeles “kõrv”) on raudbetoonist õhutõrje helipeegel, mille Briti lennuvägi rajas 1930. aastatel Malta saarele. Tänapäeval asub see Magħtabi külas Naxxari vallas.
Abdul Sattar Mirzakwal
Abdul Satar Sattar Mirzakwal (sündinud 1960 ) oli 19. juunil 2021 ametisse nimetatud Afganistani Islamivabariigi siseministri kohusetäitja. 15. augustil 2021 teatas ta kavast anda Kabul üle linna ja presidendipalee hõivanud Ţālebāni vägedele.
Il-Widna
1933. aastal leiti Malta saare kirderanniku lähedal sisemaal viis helipeeglile sobivat paika. Sobilik koht pidi kaitsma peeglit taustamüra eest tagant ja külgedelt ning peeglil ei tohtinud otsevaadet lainete murdumise alale merel. Viis sobivat paika tähistati edaspidisteks tegevusteks tähtedega: A, B, C, D ja E.
Eelistati kohti A ja B, mis asusid Malta pealinna ja suurima sadama Valletta lähedal lääne- (koht A) ja idarannikul (koht B) ning oleksid aidanud kaitsta sealset peamist mereväebaasi. Potentsiaalselt vaenuliku Itaalia Kuningriigi Sitsiilia rannnik oli nendest umbes 90 km kaugusel, Itaalia lennubaasid veelgi kaugemal. Koht B oli Vallettast umbes 5,5 km kaugusel ja siis vastavalt kagus või lõunakagus. Peegel kohas B (Żonqor) jäi ehitamata, seega pole kaugust rannikust täpselt teada.
Koht A (Magħtab) oli tasasel maal Valletta mereväebaasi keskusest umbes 7,5 km kaugusel lääneloodes ja rannikust 1,5...2 kilomeetri kaugusel edelas. Peegliks valitud kohast tagapool tõusid mäed üles, moodustades omakorda loodusliku peegli. See vähendas tuulekoormust küllaltki suure puripinnaga ehitisele ja vähendas ühtlasi ka looduslikku, eelkõige tuulest tingitud taustmüra.
Projekti tegi sõjaväeinsener William Tucker, kes oli ka Briti emamaal Kentis asuva Denge lennuväebaasi 1928. aastal ehitatud samasugususe peegli projekteerija. Need ongi ainukesed seda tüüpi teostatud helipeeglid.
Ehitus algas sügisel 1934 ja lõppes suvel 1935. Peegleid testiti Supermarine Scapa lennupaadiga ning leiti, et helisid tuvastati keskmiselt arvestatuna 25 miili (~40 km) kauguselt. Kui vaenulik lennuk oleks lähenenud Maltale kiirusega 400 km/h, andnuks peegel inimkõrvaga kuuldavast ainult umbes kuus minutit varasema hoiatuse. Magħtabi peegel võeti alates 5. maist 1937 kasutusest maha ja Maltale rohkem helipeegleid ei ehitatud.
Silindrilised funktsioonid
Silindrilisteks funktsioonideks (silinderfunktsioonideks) ehk silindrilisteks harmoonikuteks nimetatakse matemaatikas erifunktsioone, mis on Besseli võrrandi lahendeid.
Socket 478
thumb|Inteli Socket 478 Socket 478 on 478 kontaktiga protsessoripesa, mis ühildub Inteli vastavate Pentium 4 ja Celeron protsessoritega.
Silindrilised funktsioonid
Olulisemad silindrilised funktsioonid on Besseli funktsioonid, Neumanni funktsioonid ja Hankeli funktsioonid.
Ángel Ortiz
Ángel Ortiz (sündinud 27. detsembril 1977) on Paraguay endine jalgpallur, poolkaitsja.
Il-Widna
Samas olevat peeglit siiski kasutatud Teise maailmasõja ajal, kui Itaalia ja Saksamaa ründasid vastavalt aastatel 1940–1941 ja 1941–1942 Maltat õhust. Ehkki Maltale rajati esimene radar juba kevadel 1939, ei jõutud ilmselt radarisüsteemi arendada välja ning ikkagi kasutati või vähemalt hoiti ka juba olemasolevat betoonpeegliga helilokatsioonijaama.
Ángel Ortiz
Koondisekarjäär
Paraguay jalgpallikoondises mängis ta aastatel 2003–2007 27 mängu.
Il-Widna
Peegliga kinnistut kasutab praegu telekommunikatsiooniettevõtte GO (endine Maltacom), seega pole peeglile vaba avalikku juurdepääsu.
Socket 478
Socket 478 toetab esisiini, mille kiirused on 400, 533 ja 800 operatsiooni sekundis.
Il-Widna
Kirjeldus
Magħtabi kaksikkõvera silindrilise peegli rõhtulatus servast servani on 200 jalga (~61 m, piki kaart aga ~66 m). Peegli kõrgus on pisut alla 10 meetri. Tagantpoolt toetas kaarmüüri täies kõrguses iga umbes 4,75 m järel kontraforss, kokku siis 15 kontraforssi. Hooned peegli taga kolme keskmise kontraforsi vahele on tõenäoliselt ehitatud hiljem, ehkki selles tsoonis pidi olema ka algne helioperaatorite ruum.
Socket 478
Protsessori mõõtmed on 3,51×3,51 cm.
1940. aasta Eesti meistrivõistlused kergejõustikus
1940. aasta kergejõustiku Eesti meistrivõistlused.
Socket 478
Socket 478 töötati välja selleks, et konkureerida AMD 462-nõelalise Socket A ja vastavate Athlon XP protsessoritega. Ta vahetas välja protsessoripesad Socket 370 ja Socket 423 – viimast toodeti ainult lühikest aega.
Sergei Rjabkov
Sergei Aleksejevitš Rjabkov (Серге́й Алексе́евич Рябко́в, sündinud 8. juulil 1960 Leningradis) on Venemaa välisministri asetäitja.
Socket 478
Socket 478 tootmine lõpetati LGA 775 turuletulekuga. Viimasel oli kontakte juba 775, nagu nimestki näha, ja ta oli kardinaalselt teistsuguse ehitusega. Protsessoripesas Socket 478 olid augud ja nõelad olid protsessori küljes, LGA 775-l oli vastupidi: nõelad olid protsessoripesas.
Socket 478 sisaldavate arvutite koostamisel, teisaldamisel ja igapäevasel kasutamisel ei tohi ületada mehaanilise koormuse piire. Vastasel juhul protsessori nõelad koolduvad või murduvad ja protsessor muutub kasutuks. Protsessoripesa kannatab välja dünaamilise koormuse kuni 890 N ja staatilise koormuse kuni 445 N. Need piirid on suuremad kui protsessoripesadel Socket 370, Socket 423 ja Socket A, mis olid väga haprad. Isegi LGA 775 ei suuda nii suuri koormusi taluda.
Sergei Rjabkov
Elulugu
1982 lõpetas NSV Liidu Välisministeeriumi juures asuva Moskva Rahvusvaheliste Suhete Instituudi (MGIMO). Alates 1982 tööl NSV Liidu (hiljem Vene Föderatsiooni) välisministeeriumis. 1995–1999 Venemaa välisministeeriumi Euroopa koostöö osakonna OSCE büroo juhataja. 1999–2005 tööl Venemaa saatkonnas Washingtonis, 2002–2005 Venemaa suursaadik USAs. 2005–2008 Venemaa välisministeeriumi Euroopa koostöö osakonna direktor. Alates 15. augustist 2008 Venemaa välisministri asetäitja. Kureerib Venemaa kahepoolseid suhteid Põhja- ja Lõuna-Ameerika riikidega, tuumarelva leviku tõkestamist ja relvastuskontrolli, Iraani tuumaprogrammi probleeme ning Venemaa Föderatsiooni osalemist BRICS-i (Brasiilia, Venemaa, India, Hiina ja Lõuna-Aafrika assotsiatsioon) assotsiatsioonis.
Soo tänav
Soo tänav on tänav Tallinnas Põhja-Tallinna linnaosas Kalamaja asumis. Soo tänav algab Põhja puiesteelt ja lõpeb ristumisel Tööstuse tänavaga. Soo tänav on 831 m pikkune ja kannab registrinumbrit 7840567.
Ajalugu
Tänav on saanud nime Kalamäe soo järgi 1877. aastal.
Tänava nimetuseks oli kuni 1774. aastani, mil valmis praegune Kopli tänav, Telliskopli tee ehk Kopli tee (saksa keeles Ziegelskoppelscher Weg, Koppelscher Weg, vene keeles Коппельская дорога), sest siitkaudu toimus liiklus linnakoplisse ja linna telliselöövi juurde. Pärast Kopli tänava valmimist nimetati praegune Soo tänav ümber Vana-Telliskopli teeks. 1877–1951 kandis tänava algusosa kuni Kalju tänavani nime Uus-Kalamaja tänav (Neue Fischermaistrasse). Sama nime sai ka Kalamaja kalmistuni viiv tänavaharu, mis kannab seda nime tänaseni. Soo tänava nime jäi kandma tänavaosa Kalju tänavast kuni raudteeni. Volta tänava ja raudtee vaheline lõik oli rajatud naelavabriku omaniku Roseni korraldusel ja kulul.
24. mail 1939 liideti tänavalõik Volta tänava ja raudtee vahel vastloodud Tööstuse tänavaga.
Aastatel 1951–1991 kandis tänav Jevgeni Nikonovi järgi Jevgeni Nikonovi tänava ehk Nikonovi tänava nime.
1951. aastal liideti Uus-Kalamaja tänava osa Põhja puiestee ja Kalju tänava vahel tollase Jevgeni Nikonovi tänavaga ning Soo tänav sai oma tänapäevase pikkuse.
Tänav elanike soovi järgi
Soo tänava ümberehitus oli Tallinnas tõenäoliselt esimene, mille projekteerimises osalesid piirkonna elanikud. Telliskivi Seltsi ettepanekute ja pideva surve abil ehitati tänavale kergliiklustee ja laiendati kõnniteid, rahustades sõiduteed kitsendades liiklust.
Kui tänav viimaks uuel kujul valmis, aga ametlik avamine pidi toimuma mõne nädala pärast, korraldas Telliskivi Selts ka tänava piduliku avamise 4. septembril 2013. Linnapea ametlik lindilõikamine tänava avamiseks toimus 10. septembril 2013.
Prognoosiv analüüs
Prognoosiv ehk ennustav analüütika on ärianalüüsi (Businnes Intelligence, BI) tehnoloogiate kogum, mis avastab seoseid ja mustreid suurte andmemahtude sees, mida saab kasutada käitumise ja sündmuste ennustamiseks.
Lihtsamalt öeldes võib prognoosiv analüütika aidata ettevõtetel optimeerida olemasolevaid protsesse, mõista paremini klientide käitumist, tuvastada ootamatuid võimalusi ja ennetada probleeme enne nende tekkimist.
Kartulipuder
pisi|Kartulipuder Kartulipuder (ka kartulipüree) on keedetud ja purustatud kartulitest saadud toit (püree). Sageli lisatakse pudrule näiteks piima, hapukoort, võid. Pudru tegemise lõppfaasis see sageli klopitakse või segatakse läbi.
Prognoosiv analüüs
== Prognoosiva analüütika protsess == Prognoosiv analüütika hõlmab mitmeid samme, mille kaudu andmeanalüütik saab praeguste ja ajalooliste andmete põhjal tulevikku ennustada.
Kartulipuder
Kartulipuder on pärit Suurbritanniast.
Prognoosiv analüüs
Nõuete kogumine
Prognoosiva mudeli väljatöötamiseks tuleb selgeks teha, mis on prognoosi eesmärk. Prognoosimise kaudu tuleks määratleda omandatavate teadmiste tüüp. Näiteks soovib ravimifirma teada ravimi müügiprognoosi teatud piirkonnas, et vältida nende ravimite aegumist. Andmeanalüütikud istuvad koos klientidega, et teada saada ennustusmudeli väljatöötamise nõuet ja seda, kuidas klient neist prognoosidest kasu saab. Selgitatakse välja, milliseid kliendiandmeid mudeli väljatöötamisel nõutakse.
Kartulipuder
Kartulipuder on paljudes riikides tavaline toit.
Tänapäeval tehakse kartuliputru ka kartulipulbrist, mis kuuma vette või piima lisatuna segatakse läbi.
Prognoosiv analüüs
Andmete kogumine
Pärast kliendiorganisatsiooni nõuete tundmaõppimist kogub analüütik prognoosimudeli väljatöötamiseks vajalikke andmekogumeid, mis võivad pärineda erinevatest allikatest. See võib olla täielik nimekiri klientidest, kes kasutavad või testivad ettevõtte tooteid. Need andmed võivad olla struktureeritud või struktureerimata kujul.
Il-Widna
Kirjeldus
Peegli esikülje jalamil (v a servades) sama 4,75 m sammuga väikesed kontraforsid, kokku siis 13 kontraforssi. Peegli keskel on betoonmüüri valatud umbes meetrise küljepikkusega neljakandiline ava. Mikrofonid paiknesid peegli ees maapinnas pisut kõrguvas betoonist glassiis. Betoonkehand on säilinud hästi, sh ka algsed või sõjaaegsed kamuflaažmaalinguid, mistõttu peegel sulandub maastikku üsna edukalt ning on märgatav alles lähedalt.
Prognoosiv analüüs
Andmete analüüs
Andmeanalüütikud analüüsivad kogutud andmeid ning valmistavad need ette mudelis kasutamiseks. Selles etapis teisendatakse struktureerimata andmed struktureeritud kujule. Peale seda kontrollitakse struktureeritud andmete kvaliteeti. Kõik võimalikud andmevead ja puuduvad väärtused tuleb kõrvaldada. Prognoosiva mudeli tõhusus sõltub täielikult andmete kvaliteedist. Analüüsifaasi nimetatakse andmetöötluseks, mis tähendab algandmete teisendamist analüütikaks kasutatavasse vormingusse.
Statistika ja masinõpe
Prognoosiv analüüs kasutab mitmesuguseid statistilisi ja masinõppe tehnikaid. Tõenäosusteooria ja regressioonianalüüs on kõige olulisemad tehnikad, mida analüütikas laialdaselt kasutatakse. Samamoodi on tehisnärvivõrgud, otsustuspuu, tugivektor-masinad masinõppe tööriistad, mida kasutatakse laialdaselt paljudes prognoosiva analüüsi ülesannetes. Kõik prognoosiva analüütilised mudelid põhinevad statistilistel ja/või masinõppetehnikatel. Seetõttu rakendavad analüütikud prognoosimudelite väljatöötamiseks statistika ja masinõppe kontseptsioone.
Prognoosiv modelleerimine
Selles etapis töötatakse välja mudel, mis põhineb statistilistel ja masinõppetehnikatel ning näidisandmestikul. Mudelit testitakse testandmestikul, mis on osa kogutud põhiandmestikust, et kontrollida selle kehtivust ja kui see õnnestub, loetakse mudel sobivaks. Pärast seda saab mudel teha täpseid ennustusi süsteemi sisestatud uute andmete põhjal.
TV5 (ansambel)
TV5 on eesti ansambel, mis loodi 2004. aastal Väino Talli ja Marje Nõu eestvedamisel.
Prognoosiv analüüs
Prognoos ja jälgimine
Mudelit jälgitakse pidevalt tagamaks, et see annab õigeid tulemusi ja teeb täpseid ennustusi.
TV5 (ansambel)
Ansambel esitab enamasti kantrimuusikat (nii oma kirjutatud lugusid kui ka kavereid).
Prognoosiv analüüs
Prognoosiva analüütika võimalused
Mõned kõige levinumad võimalused prognoosiva analüütika valdkonnas on:
Prognoosiva analüütika rakendamine
Prognoosiva analüütika rakendusi on erinevates valdkondades palju - alates kliiniliste otsuste analüüsist kuni aktsiaturu prognoosimiseni. Allpool on loetletud kõige populaarsemad rakendused.
Pangandus- ja finantsteenused
Prognoosivat analüütikat kasutatakse laialdaselt panganduses ja finantssektoris. Mõlemas harus on olulisel kohal andmed ja raha ning nendest andmetest ja raha liikumisest info leidmine mängib väga suurt rolli. Prognoosiv analüüs aitab tuvastada petturlikke kliente ja kahtlasi tehinguid. See vähendab krediidiriski, mille alusel need tööstusharud oma klientidele raha laenavad. See aitab rist- ja ülesmüümisel ning väärtuslike klientide hoidmisel ja ligimeelitamisel. Finantssektorites, kus raha investeeritakse aktsiatesse või muudesse varadesse, ennustab prognoosiv analüütika investeeringutasuvust ja aitab investeerimisotsuste tegemisel.
Jaemüük
Prognoosiv analüüs aitab jaekaubandussektoril kliente tuvastada ja mõista, mida nad vajavad ja tahavad. Seda tehnikat rakendades ennustavad nad klientide käitumist toote suhtes. Ettevõtted saavad määrata hindu ja teha toodetele eripakkumisi pärast klientide ostukäitumise kindlaksmääramist. Samuti aitab see jaemüügisektoril ennustada, kuidas konkreetne toode konkreetsel hooajal edukaks osutub. Nad saavad reklaamida oma tooteid ja pöörduda klientide poole pakkumiste ja hindadega, mis on fikseeritud üksikutele klientidele. Prognoosiv analüüs aitab ka jaemüüjatel oma tarneahelat parandada. Nad tuvastavad ja ennustavad nõudlust kaupade järele konkreetses piirkonnas, võivad parandada nende toodete pakkumist.
Tervis ja kindlustus
Ravimisektoris kasutatakse prognoosivat analüütikat ravimite väljatöötamisel ja ravimite tarneahela täiustamisel. Seda tehnikat kasutades võivad need ettevõtted ennustada ravimite aegumist teatud piirkonnas müügi puudumise tõttu. Kindlustussektor kasutab klientide pettusenõuete tuvastamiseks ja ennustamiseks prognoosivaid analüütilisi mudeleid. Tervisekindlustussektor kasutab seda tehnikat, et selgitada välja kliendid, kellel on kõige suurem oht haigestuda tõsisele haigusele, ja pöörduda nende poole nende kindlustusplaanide müümisel, mis on nende investeeringuks parim.
Nafta-, gaas- ja kommunaalteenused
Nafta- ja gaasitööstus kasutab prognoosivaid analüütilisi meetodeid, et ennustada sedmete rikkeid ja minimeerida riske. Neid mudeleid kasutades ennustavad nad ressursside vajadust tulevikus. Energiaettevõtted saavad hooldusvajadust ette näha, et vältida tulevikus surmaga lõppevaid õnnetusi.
Valitsus ja avalik sektor
Valitsusasutused kasutavad suurandmetel põhinevat prognoosiva analüüsi tehnikaid, et tuvastada võimalikud kuriteod konkreetses piirkonnas. Nad analüüsivad sotsiaalvõrgustikest pärit andmeid, et tuvastada kahtlaste isikute taust ja ennustada nende edasist käitumist. Valitsused kasutavad prognoosivat analüütikat, et ennustada tulevasi rahvastikutrende riigi ja osariigi tasandil.
Väliseesti kirjanduse keskus
Tallinna Ülikooli Akadeemilise Raamatukogu väliseesti kirjanduse keskuses (VEKK) on kõige täielikum väliseesti kirjanduse kogu Eestis. Keskuses kogutakse, säilitatakse ja tehakse kättesaadavaks väliseestlust käsitlevaid ja väliseestlaste poolt välismaal alates 1944. aastast väljaantud trükiseid nii eesti kui ka võõrkeeles.
Ajalugu
Unikaalne kogu sai alguse 1974. aastal, mil tollase Eesti NSV Teaduste Akadeemia Raamatukogu juurde moodustati erihoiu osakond, kuhu koguti sel ajal kõiki kodueestlastele keelatud raamatuid, sealhulgas ka väliseestlaste kirjutatuid ja väljaantuid. See "keelatud" ja avalikkusele suletud kogu tehti 1988. aasta lõpust alates kõigile kättesaadavaks, samal ajal hakkas Eestisse saabuma ka suuri raamatuannetusi väliseestlastelt.
Kogud
2019. aasta lõpu seisuga on keskuses kokku 38 297 eksemplari teavikuid, nendest 25 291 raamatuid ja 9607 aastakäiku ajalehti ning ajakirju. Avakogus on 1855 eksemplari. Lisaks jätkväljaanded, kaardid, noodid, teadusseparaadid jne.
Andmebaasid
Keskuses on koostatud mitmeid olulisi andmebaase:
Väljaanded
Väliseesti kirjanduse keskuses on koostatud mitmeid väljaandeid ning kirjandusnimestikke.
Keskuses koostatud kirjandusnimestikud:
Arvi Raja
Arvi Raja (sündinud 10. augustil 1955 Sindis) on eesti sõudja, Allar Raja isa. 188 cm, 90 kg.
Ta lõpetas aastal 1973 Sindi keskkooli. Aastast 2009 eraettevõtja (FIE).
Harrastas esialgu jalgrattasõitu ja tuli jalgrattakrossis Pärnu meistriks, sõudmisega hakkas tegelema 1971 Matti Killingu juhendamisel.
Isiklikku
Poeg Aigar Raja (sündinud 1979) on tulnud sõudmises 1996–1997 3 korral Eesti noortemeistriks. Teine poeg Allar Raja on sõudmises neljakordne Euroopa meister.
Raba-kaksikhammas
Raba-kaksikhammas (Dicranum bergeri) kaksikhambaliste sugukonda kuuluv sammaltaim.
Raba-kaksikhammas on läikiva, rohelise või pruunika, kuni 15 cm kõrguse muruna kasvav sammal. Lehed on lantsetjad või ovaalse alusega, ühtlaselt pikalt ahenenud tipuosaga, leheservad ristlainelised.
Eosed on kollakasrohelised, läbimõõduga 20–28 µm, valmivad hilissuvel.
Eesti Punase nimestiku andmetel ohuvälises (8) kategoorias.
Doori maakond
thumb|Doori maakonna kohtumaja Sturgeon Bays
Maakonna halduskeskus on Sturgeon Bay.
Maakonna pindala on 6138 km². Veepindala on 4888 km².
Elanike arv oli 2010. aasta rahvaloenduse järgi 27 785. Aastal 2000 oli elanike arv 27 961.
Ajalugu
Doori maakond moodustati 1851. aastal Browni maakonna osast.
Charles Maurice de Talleyrand-Périgord
Charles Maurice de Talleyrand-Périgord [šarl mor'iss dö taler'aan-perig'oor] (2. veebruar 1754, Pariis – 17. mai 1838 Pariis), esimene Benevento vürst, oli Prantsuse diplomaat ja poliitik.
Ta tegutses edukalt kuningas Louis XVI valitsusajal, Prantsuse revolutsiooni vältel ning seejärel keiser Napoleon I, Louis XVIII, Charles X ja Louis-Philippe I ajal. Talle on antud vastandlikke hinnanguid. Mõne ajaloolase arvates oli Talleyrand üks kõige paindlikumaid, osavamaid ja mõjukamaid diplomaate kogu Euroopa ajaloos. Teisal on arvatud, et ta reetis järgemööda Prantsuse Ancien Régime'i, revolutsiooni, Napoleoni ja Bourbonide restauratsiooni. Talleyrand on kurikuulus ka seepoolest, et ta pööras katoliku kirikule selja pärast seda, kui oli pühitsetud preestriks ja piiskopiks.
Leo F. Buscaglia
Felice Leonardo Buscaglia (31. märts 1924 Los Angeles, California – 12. juuni 1998 Glenbrook, Nevada) tuntud ka kui "Dr. Love", oli itaalia päritolu ameerika pedagoogikaprofessor. Aastatel 1965–1984 töötas ta Lõuna-California Ülikooli eripedagoogika kateedris. Ta oli paljude raamatute autor ja sai tuntuks oma armastuse teemaliste raamatute ja loengutega. Oma hinnetevaba armastuse kursuse "Love 1A" kohta olevat ta öelnud, et pole kunagi sellisel kursusel õpetanud, ainult osalenud ning lisades, et õppis sama palju kui teisedki.
Buscaglia suri 12. juunil 1998 Glenbrookis Nevadas 74-aastaselt.
Saksa talurahvasõda
Ülestõusu käigus sattusid talupojad silmitsi mitme põhimõttelise probleemiga. Nende organisatsiooni demokraatlik loomus raskendas sõjalist organiseerumist. Talupoegi häiris ka kahurväe ja ratsaväe puudumine. Paljudel neist puudus sõjaväekogemus ning neil polnud raha, et palgata palgasõdureid. Seevastu olid talupoegade vastastel kogenud väejuhid ja küllalt varandust sõja rahastamiseks. Takistustele vaatamata oli Saksa Talurahvasõda Euroopa suurim ja levinuim rahvaülestõus kuni Prantsuse revolutsioonini 1789. aastal. See haaras kaasa linnarahva, maaelanikud ja aristokraadid; selles kasutati esiletõusva protestantliku reformiliikumise retoorikat, millega talupojad püüdsid oma tegevust põhjendada. Sõda algas ülestõusudega, mis puhkesid tänapäeva Edela-Saksamaal ja Elsassis, levis sealt Kesk- ja Lõuna-Saksamaale ning tänapäeva Austria aladele. Kui ülestõus oli Saksamaal maha surutud, lahvatas see veel lühidalt mitmes Šveitsi kantonis.
Erik Abrahamsson (Leijonhufvud)
Erik Abrahamsson (hukati 8. novembril 1520 Stockholmis) oli Rootsi riiginõunik.
Erik Abrahamsson sündis riiginõunik Abraham Kristiernssoni ja Birgitta Månsdotteri pojana.
Ta löödi 1499. aastal rüütliks.
Erik Abrahamsson hukati Stockholmi veresauna käigus.
Perekond
Erik Abrahamsson abiellus 18. jaanuaril 1512 Ebba Eriksdotteriga. Abielust sündisid:
Kevin Trapp
Kevin Trapp (sündinud 8. juulil 1990 Merzigis) on Saksamaa jalgpallur, kes mängib väravavahina Saksamaa kõrgliiga klubis Frankfurdi Eintracht ja Saksamaa jalgpallikoondises.
Koondisekarjäär
Debüüdi Saksamaa rahvuskoondises tegi Trapp 6. juunil 2017 sõprusmängus Taani vastu.
Saksamaa koondisse valiti ta ka 2018. aasta maailmameistrivõistlusteks.
Eduard Tamm
Eduard Tamme nime all on tuntud mitu inimest:
Syracuse'i kogudus
Syracuse'i kogudus on USA eestlaste luteri kogudus New Yorgi osariigis Syracuse'is.
Kogudus kasutab metodisti kirikut Erwin First Methodist Church of Syracuse.
Koguduse esimees on Kadi Piirak.
Peter Ankersen
Peter Svarrer Ankersen (sündinud 22. septembril 1990 Esbjergis) on Taani jalgpallur, kes mängib paremkaitsjana Taani kõrgliiga klubis FC København ja Taani jalgpallikoondises.
Ta alustas klubikarjääri kodulinna klubis Esbjerg fB, debüteerides Taani kõrgliigas 2010. aasta aprillis. Pärast kahte hooaega Taani esiliiga klubis Vejle ja poolt aastat Norra kõrgliiga klubis Rosenborg naasis ta enne hooaeg 2012–13 tagasi Esbjergi.
2014. aasta jaanuaris liitus ta Austria kõrgliiga klubiga Salzburgi Red Bull. 2015. aasta suvel läks ta laenule Københavni, kellega sõlmis aasta hiljem püsiva lepingu.
2019. aasta septembris sõlmis Ankersen lepingu Itaalia kõrgliiga klubiga Genoa, kuid aasta hiljem naasis ta Københavni. Københavniga on Ankersen tulnud Taani meistriks hooaegadel 2015–16, 2016–17 ja 2018–19.
Martinique'i kreoolkeel
Martinique'i kreoolkeel on kreoolkeel, mida räägitakse Martinique'i saarel. See sarnaneb väga Guadeloupe'i kreoolkeelega. Martinique'i kreoolkeelt kõneldakse Martinique'i saarel ja ka väljaspool saart. 2001. aasta andmetel kõneleb seda 418 000 inimest.
Martinique'i kreoolkeele esimesed märgid esinesid juba 16. sajandil. Keele lõid erinevad Aafrika hõimud, kellel oli keeleerinevuste tõttu raske suhelda. Nii segasid nad oma keele sõnu prantsuse keelega.
Omadussõnad
Martinique'i kreoolkeeles ei ühildu omadussõnad nimisõnaga.
Nimisõna
Nagu prantsuse keeles, puuduvad ka Martinique'i kreoolkeeles käänded. Kuid võrreldes prantsuse keelega puudub selles keeles mees- ja naissugu. Grammatiliselt märgitakse mitmust ees- või arvsõnaga; nimisõna ei muutu kunagi, samuti ka omadussõna. Sageli tuleb Martinique'i kreoolkeelest arusaamiseks ära tunda kontekst.
Verbid
Kreooli tegusõnad on moodustunud kahest osast:
moin kouri (ma jooksin); moin ka kouri (ma olen jooksmas); moin té kouri (ma olin jooksnud); moin ké kouri (ma jooksin sellel hetkel);
Sõnajärg
Sõnajärg SVO: subjekt, verb ja objekt.
Eitus
Eituse tähistamiseks kasutatakse lauses sõna pa. Näide:
Kirjasüsteem
Martinique'i kreoolkeeles kasutatakse ladina kirja.
Vähi
Vähi on eesti perekonnanimi.
2023. aasta 1. jaanuari seisuga oli Eestis perekonnanimi Vähi 393 inimesel (194 mehel ja 199 naisel). Perekonnanimede levikult on Vähi meeste seas 308. kohal ja naiste seas 343. kohal. Nimi on levinuim Valga maakonnas, kus neid on maakonna 10 000 elaniku kohta 15,04.
Erik Abrahamsson
Erik Abrahamsson on olnud mitme isiku nimi:
Uku Andreas Reigo
Rakett69
Uku Andreas võitis populaarteadusliku telesaate "Rakett 69" kümnenda hooaja, alistades finaalis Riko Piirisilla, kui tema Rube Goldbergi masina tööaeg erines vaid 3,7 sekundi võrra etteantust, mis pole perfektsionistliku ja tegutsemishimulise Uku Andrease puhul üldse üllatav.
Hobid
Uku Andrease hobideks on rahvatants, vibulaskmine ja raskeveohobuste aretamine. Tantsimisega alustas ta teises klassis, kui ema pani poisi koolis rahvatantsu trenni, see hakkas talle meeldima ning Uku Andreas jäigi Härmatise (Miina Härma Gümnaasiumi rahvatantsu trupp) liikmeks gümnaasiumi lõpuni. Vibulaskmisega hakkas ta tegelema kümne aastaselt filmide mõjul, eriti imponeeris talle Legolase tegelaskuju "Sõrmuste isandast", lapse huvi ei jäänud märkamatuks Uku vanematele ja nii tekkiski rahvatantsu kõrvale ka vibulaskmis trenn.
Viited
https://dea.digar.ee/cgi-bin/dea?a=d&d=tabularasa20201001.2.11.1&e=---et-25--1--txt-txIN%7ctxTI%7ctxAU%7ctxTA-
Paul Aron
Paul Aron (sündinud 4. veebruaril 2004 Tallinnas ) on eesti autosportlane. 2023. aasta hooajal osaleb ta FIA Vormel 3 võistlussarjas esindades Prema Racing võistkonda. 2021. ja 2022. aastal esindas ta sama võistkonda FIA Vormel 3 regionaalsete Euroopa meistrivõistluste sarjas, kus saavutas mõlemal hooajal kolmanda koha. Ta kuulub Mercedese Vormel 1 noorteprogrammi.
Kardisõit
Aron alustas kardisõiduga 8-aastaselt Eestis ning osales juba peagi võistlustel üle Euroopa (peamiselt Itaalias). Ta võitis 2018. aastal Itaalias World Series Karting Champions Cupi OK Junior klassis, saades esimeseks eestlaseks, kes on sellel võistlusel poodiumile jõudnud. Samal aastal krooniti ta esimese eestlasena ka CIK-FIA kardisõidu Euroopa meistrivõistluste OK Junior klassi meistriks.
Madalamad Vormeli sarjad
Aron osales Prema Powerteami esindades 2019. aasta ADAC-i Vormel 4 meistrivõistlustel, kus ta saavutas kaks etapivõitu (Austrias ja Hollandis) ning lõpetas meistrivõistlused kokkuvõttes seitsmendal kohal. Ta esindas võistkonda ka Itaalia Vormel 4 meistrivõistlustel, kus ta saavutas kaheksa poodiumikohta (sh võidud Red Bulli ja Mugello ringrajal). Aron lõpetas meistrivõistlused Red Bulli noorteprogrammi sõitja Dennis Haugeri ja Brasiilia Ferrari noorteprogrammi sõitja Gianluca Petecofi järel kolmandana. Võistluste käigus jagati välja ka parima uustulnuka tiitel, mille Aron võitis.
Vormel Renault Eurocup
2019. aasta osales Aron hooajajärgsel testimisel ART Grand Prix ridades Paul Ricardi ringrajal ning teenis lepingu 2020. aasta Vormel Renault Eurocupil osalemiseks. Ta ainsaks poodiumikohaks jäi Nürnbergi ringrajal saadud teine koht ning lõppkohana tuli leppida üheteistkümnendaga, jäädes üldarvestuses alla oma tiimikaaslastele Victor Martinsile ja Grégoire Saucyle.